**6 клас Домашна работа – 17 учебна седмица**

**Български език и литература**

**Минало неопределено време**

1. *Моля прочетете.*

**Минало неопределено време** се образува със **сегашно време на глагола „съм” и миналото свършено деятелно причастие (завършва на –л).**

аз **съм** писал/-а/-о ние **сме** гледал**и**

ти **си** играл/-а/-о вие **сте** ходи**ли**

той **е** плува**л**, тя е че**ла**, то е видя**ло**  те **са** бяга**ли**

Минало неопределено време **означава** действия, които са се извършили в миналото, но не уточняваме кога точно. Важно е, че има **резултат от действието**, а не кога се е извършило това действие.

*Напр.* ***Гледах филма вчера.(****Кога извърших действието?)*

***Аз съм гледал филма. Хареса ми много.*** *(знам за какво се говори в него и имат отношение към него)*

***Ходихме в Рим миналото лято.*** *(Кога и къде ходихме?)*

***Ходили сме в Рим няколко пъти****.( като резултат от действието имам представа за забележителностите в града)*

1. *Моля, прочетете текста. Препишете в тетрадките си формите за минало неопределено време.*

**„- Та затуй съм дошъл – каза по-смело и с облекчение селянинът: - Рекох да те питам, може да си я виждал, може да си я чувал...**

**- Не съм, братко, не съм. Бяла лястовичка? Нито съм чувал, нито съм виждал.**

**Но веднага Моканина се досети, че може съвсем да отчая тия хора, и каза:**

**- Пък може да има. Може. Бял бивол, бяла мишка, бяла врана – виждали са ги хора. Може да има и бяла лястовичка. Пък и трябва да има щом се е чуло.”**

*Из „По жицата” от Йордан Йовков*